ธปท.ออกพันธบัตร8หมื่นล.ซับสภาพคล่อง
ธปท.ประกาศออกพันธบัตรอายุ 14 วัน เพื่อดูดซับสภาพคล่องในเดือนมี.ค.ปีนี้เป็นวงเงิน 8 หมื่นล้านบาท
22 มี.ค. 2555

ธปท.ประกาศออกพันธบัตรอายุ 14 วัน เพื่อดูดซับสภาพคล่องในเดือนมี.ค.ปีนี้เป็นวงเงิน 8 หมื่นล้านบาท 
นางผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) ออกประกาศกำหนดวงเงินการออกพันธบัตรธนาคารแห่งประเทศไทย อายุไม่เกิน 15 วัน ในเดือนมี.ค.ปีนี้ ว่า ธปท.ได้อนุมัติแผนการประมูลพันธบัตรธนาคารแห่งประเทศไทย รุ่น พ.12/14/55 ไว้ในวงเงิน 8 หมื่นล้านบาท อายุ 14 วัน จะเปิดประมูลวันที่ 23 มี.ค.นี้ โดยวันที่ชำระเงินคือวันที่ 27มี.ค.ปีนี้ และครบกำหนดวันที่ 10 เม.ย.ปีนี้
ทั้งนี้ ธปท.จะกำหนดวงเงินการออกพันธบัตร เพื่อดูดซับสภาพคล่องในระบบสถาบันการเงิน ให้อยู่ในระดับที่เหมาะสมกับระดับดอกเบี้ยนโยบายที่คณะกรรมการนโยบายการเงิน(กนง.) กำหนดในทุกเดือน